Tirsdag var det præcis 25 år siden at passagerfærgen Scandinavian Star brændte, da den var på vej fra Oslo mod Frederikshavn. 159 mennesker omkom dengang, og sagen er aldrig blevet opklaret. Tirsdag blev de omkomne mindet i Oslo og i Frederikshavn til et mindearrangement. Først til en gudstjeneste i Frederikshavn kirke. Derefter gik de til havnen i Frederikshavn, hvor skibet skulle have lagt til i dag for 25 år siden. Der var kransenedlæggelser og taler. Blandt talerne ved mindehøjtideligheden var Frederikshavn borgmester Birgit Hansen, der også lagde en krans på vegne af Frederikshavn Kommune.

Opsummering:
Overlevende, efterladte og andre berørte er tirsdag mødtes til mindearrangement i anledning af 25 året for branden på Scandinavian Star.